# நவம்பர் 3



## நிகழ்வுகள்
- 361 &ndash; உரோமைப் பேரரசர் இரண்டாம் கான்ஸ்டண்டியசு இறந்தார்.
- 644 &ndash; இரண்டாவது முசுலிம் கலீபா உமறு இப்னு அல்-கத்தாப் மதீனாவில் பாரசீக அடிமை ஒருவனால் கொல்லப்பட்டார்.
- 1333 &ndash; ஆர்னோ ஆறு புளோரன்சில் ஆர்னோ ஆற்று வெள்ளப்பெருக்கில் பெரும் அழிவு ஏற்பட்டது.
- 1492 &ndash; இங்கிலாந்தின் ஏழாம் என்றி மன்னருக்கும் பிரான்சின் எட்டாம் சார்லசு மன்னருக்கும் இடையில் அமைதி ஒப்பந்தம் ஏற்படுத்தப்பட்டது.
- 1493 &ndash; கரிபியக் கடலில் டொமினிக்கா தீவை முதன் முதலில் கிறித்தோபர் கொலம்பசு கண்டார்.
- 1534 &ndash; இங்கிலாந்து மன்னர் எட்டாம் என்றி ஆங்கிலிக்கத் திருச்சபையின் தலைவராக ஆங்கிலேய நாடாளுமன்றத்தினால் நியமிக்கப்பட்டார்.
- 1783 &ndash; அமெரிக்க விடுதலைப் படை கலைக்கப்பட்டது.
- 1789 &ndash; அமெரிக்காவின் முதலாவது மாவட்ட நீதிமன்றம் நியூயார்க் நகரில் நிறுவப்பட்டது.
- 1793 &ndash; பிரான்சின் நாடகாசிரியரும், செய்தியாளரும், பெண்ணியவாதியுமான ஒலிம்பியா டி கூசு தலைதுண்டிக்கப்பட்டு மரணதண்டனைக்குள்ளாக்கப்பட்டார்.
- 1812 &ndash; நெப்போலியனின் இராணுவத்தினர் வியாசுமா என்ற இடத்தில் இடம்பெற்ற போரில் தோற்றனர்.
- 1838 &ndash; *பாம்பே டைம்ஸ்* முதன் முதலில் வெளியிடப்பட்டது. இது பின்னர் 1861 இல் டைம்ஸ் ஆஃப் இந்தியா எனப் பெயரிடப்பட்டது.
- 1848 &ndash; நெதர்லாந்தில் இட்ச்சு அரசகுடும்பத்தினரின் அதிகாரங்கள் குறைக்கப்பட்டு நாடாளுமன்றத்திற்கும், அதன் அமைச்சர்களுக்கும் அதிக அதிகாரங்கள் வழங்கும் சட்டமூலம் கொண்டுவரப்பட்டது.
- 1903 &ndash; ஐக்கிய அமெரிக்காவின் தூண்டுதலை அடுத்து பனாமா கொலம்பியாவிடம் இருந்து விடுதலை பெற்றது.
- 1905 &ndash; உருசியாவின் இரண்டாம் நிக்கலாசு அரசியல் கைதிகளுக்கு மன்னிப்பு வழங்க உத்தரவிட்டார்.
- 1918 &ndash; செருமனி கடற்படையில் கிளர்ச்சியில் ஈடுபட்ட 40,000 மாலுமிகள் கீல் துறைமுகத்தைக் கைப்பற்றினர்.
- 1930 &ndash; பிரேசிலில் அக்டோபர் 24 இல் இடம்பெற்ற இராணுவப் புரட்சியை அடுத்து கெட்டூலியோ வார்கசு இடைக்கால அரசின் தலைவராகத் தெரிவு செய்யப்பட்டார்.
- 1936 &ndash; பிராங்க்ளின் ரூசவெல்ட் அமெரிக்காவின் அரசுத்தலைவராக மீண்டும் தேர்ந்தெடுக்கப்பட்டார்.
- 1943 &ndash; இரண்டாம் உலகப் போர்: செருமனியின் வில்லெம்சாவென் துறைமுகத்தை அமெரிக்காவின் சுமார் 500 போர் விமானங்கள் தாக்கி அழித்தன.
- 1956 &ndash; சூயெசு நெருக்கடி: இசுரேலிய பாதுகாப்புப் படைகள் எகிப்தியக் கட்டுப்பாட்டில் இருந்த காசாவில் தாக்குதல் நடத்தியதில் 275 பாலத்தீனர்கள் கொல்லப்பட்டனர்.
- 1956 &ndash; அங்கேரியப் புரட்சி: தடை செய்யப்பட்ட கம்யூனிஸ்டுகள் அல்லாத கட்சிகளின் தலைவர்களை உள்ளடக்கிய புதிய அங்கேரிய அரசு நிறுவப்பட்டது. இதே வேளையில் மாஸ்கோவில் யானோசு காதார் தலைமையில் சோவியத்-ஆதரவு அங்கேரிய அரசு அமைக்கப்பட்டது.
- 1957 &ndash; இசுப்புட்னிக் திட்டம்: உலகில் முதன் முதலில் மிருகம் ஒன்றை (லைக்கா என்னும் நாயை சோவியத் ஒன்றியம் இசுப்புட்னிக் 2 விண்கலத்தில் விண்வெளிக்கு அனுப்பியது.
- 1963 &ndash; தி.மு.க. செயற்குழு திராவிட நாடு, தனிநாடு கோரிக்கையைக் கைவிடுவதாக அறிவித்தது.
- 1963 &ndash; ஜெய்ப்பூரில் நடைபெற்ற இந்திய தேசிய காங்கிரசின் மாநாட்டில் காமராசர் அதன் தலைவராகத் தெரிவு செய்யப்பட்டார்.
- 1964 &ndash; வாசிங்டன், டி. சி. மக்கள் முதன் முறையாக அமெரிக்க அரசுத்தலைவர் தேர்தலில் வாக்களிக்க அனுமதிக்கப்பட்டார்கள்.
- 1973 &ndash; மரைனர் திட்டம்: நாசா மரைனர் 10 என்ற விண்கலத்தை புதன் நோக்கி அனுப்பியது. 1974, மார்ச் 29 இல் புதனை அடைந்து அக்கோளை அடைந்த முதலாவது விண்கலம் என்ற சாதனையைப் பெற்றது.
- 1975 &ndash; சேக் முசிபுர் ரகுமானின் ஆதரவாளர்கள் உட்படப் பல வங்காளதேச அரசியல்வாதிகள் டாக்கா மத்திய சிறையில் படுகொலை செய்யப்பட்டனர்.
- 1978 &ndash; டொமினிக்கா ஐக்கிய இராச்சியத்திடம் இருந்து விடுதலை பெற்றது.
- 1979 &ndash; அமெரிக்காவில், வட கரொலைனாவில் கம்யூனிசத் தொழிலாளர் கட்சியின் ஐந்து உறுப்பினர்கள் கிளான் மற்றும் நியோநாட்சி குழுவினரால் சுட்டுக் கொல்லப்பட்டனர்.
- 1982 &ndash; ஆப்கானித்தானில் சலாங் சுரங்கத்தில் ஏற்பட்ட தீ விபத்தில் 2,000 பேர் வரையில் உயிரிழந்தனர்.
- 1986 &ndash; மைக்குரோனீசியா கூட்டு நாடுகள் ஐக்கிய அமெரிக்காவிடம் இருந்து விடுதலை பெற்றது.
- 1988 &ndash; இலங்கையின் தமிழீழ மக்கள் விடுதலைக் கழகப் போராளிகளினால் மாலை தீவுகள் அரசைக் கவிழ்க்க எடுக்கப்பட்ட முயற்சி இந்திய இராணுவத்தினரால் 24 மணி நேரத்தில் முறியடிக்கப்பட்டது.
- 1997 &ndash; மனித உரிமை மீறல்களுக்காகவும், மத்திய கிழக்கு மற்றும் கிழக்கு ஆபிரிக்காவில் இசுலாமியத் தீவிரவாதிகளுக்கு ஆதரவளிப்பதற்காகவும் சூடான் மீது அமெரிக்கா பொருளாதாரத் தடைகளை அறிவித்தது.
- 2014 &ndash; 1 உலக வர்த்தக மையம் திறக்கப்பட்டது.

## பிறப்புகள்

- 1618 &ndash; ஔரங்கசீப், முகலாயப் பேரரசர் (இ. 1707).
- 1863 &ndash; ஆல்பிரட் பெரோ, பிரான்சிய இயற்பியலாளர் (இ. 1925)
- 1878 &ndash; பெங்களூர் நாகரத்தினம்மா, கர்நாடக மரபிசை வாய்ப்பாட்டுக் கலைஞர் (இ. 1952)
- 1882 &ndash; யாக்குப் கோலாசு, பெலருசிய எழுத்தாளர் (இ. 1956)
- 1901 &ndash; ஆன்றே மால்றோ, பிரான்சிய வரலாற்றாளர் (இ. 1976)
- 1907 &ndash; இரேந்திரநாத் முகர்சி, இந்திய இடதுசாரி அரசியல்வாதி (இ. 2004)
- 1911 &ndash; ஏ. கே. செட்டியார், தமிழில் பயண இலக்கியத்தின் முன்னோடி (இ. 1983)
- 1913 &ndash; நிகில் சக்கரவர்த்தி, இந்திய இதழிகையாளர், மனித உரிமை செயற்பாட்டாளர் (இ. 1998)
- 1928 &ndash; ஒசாமு தெசூகா, சப்பானியத் திரைப்படத் தயாரிப்பாளர் (இ. 1989)
- 1929 &ndash; கே. எஸ். கோபாலகிருஷ்ணன், தென்னிந்தியத் திரைப்பட இயக்குநர் (இ. 2015)
- 1930 &ndash; பெடரிக்கு இசுட்டால், இடச்சு மெய்யியலாளர் (இ. 2012)
- 1932 &ndash; அன்னை பூபதி, இந்திய அமைதிப்படைக்கு எதிராக சாகும்வரை உண்ணா நோன்பிருந்து உயிர்நீத்தவர் (இ. 1988)
- 1933 &ndash; அமர்த்தியா சென், நோபல் பரிசு பெற்ற இந்தியப் பொருளியலாளர்
- 1935 &ndash; ஜிக்கி, தென்னிந்தியத் திரைப்பட பின்னணிப் பாடகி (இ. 2004)
- 1949 &ndash; அன்னா வின்டொர், ஆங்கிலேய-அமெரிக்க ஊடகவியலாளர்

## இறப்புகள்
- 644 &ndash; உமறு இப்னு அல்-கத்தாப், சவுதி அரேபிய கலீபா (பி. 584)
- 1584 &ndash; சார்லஸ் பொரோமெயோ, இத்தாலியக் கர்தினால், புனிதர் (பி. 1538)
- 1639 &ndash; மார்டின் தெ போரஸ், பெருவின் புனிதர் (பி. 1579)
- 1944 &ndash; ஜாக் மைனர், அமெரிக்கப் பறவையியலாளர், சூழலியலாளர் (பி. 1865)
- 1954 &ndash; ஆன்றி மட்டீசு, பிரான்சிய ஓவியர், சிற்பி (பி. 1869)
- 1956 &ndash; யோன் மெட்சிங்கர், பிரான்சிய ஓவியர் (பி. 1883)
- 1989 &ndash; டிமோதி இம்பவன்றா, பிஜியின் 2வது பிரதமர் (பி. 1934)
- 1993 &ndash; மோகன் ராம், இந்தியப் பத்திரிகையாளர், மனித உரிமைச் செயற்பாட்டாளர் (பி. 1933)
- 1998 &ndash; பாப் கார்னே, அமெரிக்க எழுத்தாளர் (பி. 1915)
- 2002 &ndash; உல்ரிகா பாபியாகோவா, சுலோவாக்கிய வானியலாளர் (பி. 1976)
- 2006 &ndash; ஈ. வி. சரோஜா, தமிழ்த் திரைப்பட நடிகை, (பி. 1935)
- 2016 &ndash; டபிள்யூ. டி. அமரதேவா, சிங்களப் பாடகர், இசையமைப்பாளர் (பி. 1927)
- 2013 &ndash; ரேஸ்மா, பாக்கித்தானிய நாட்டுப்புற இசைக் கலைஞர் (பி. 1947)

## சிறப்பு நாள்
- கலாச்சார நாள் (சப்பான்)
- விடுதலை நாள் (பனாமா, கொலம்பியாவிடம் இருந்து 1903)
- விடுதலை நாள் (டொமினிக்கா, பிரித்தானியாவிடம் இருந்து 1978)
- விடுதலை நாள் (மைக்குரோனீசியா, அமெரிக்காவிடம் இருந்து 1986)
- வெற்றி நாள் (மாலைத்தீவுகள்)
- அன்னையர் நாள் (கிழக்குத் திமோர்)